open-index/open-wikipedia-markdown huggingface dataset:
Jørn Hoel

**Jørn Hoel** (født 1957) er en norsk musiker, komponist og sanger. Han er kjent som soloartist og for sitt samarbeid med Steinar Albrigtsen og Tom Pacheco. Han er også kjent for sin hese røst, noe som skyldes at han er født med brusk på stemmebåndet.

## Bakgrunn
Hoel ble født den 27. juli 1957 i Tromsø. Han begynte å spille i lokale grupper blant annet sammen med Steinar Albrigtsen i 1970-årene. Som sanger og låtskriver kom han med sin første plate, *[[Ubarbert (album)|Ubarbert]]*, i 1982. Fire år senere deltok han i Melodi Grand Prix med «Inkululeko», hvor han kom på en andreplass. 

Det store gjennombruddet kom i 1987 med *[[Varme ut av is]]*. Albumet inneholdt blant annet låtene «Har en drøm» og «Ei hand å holde i», begge med musikk av Svein Gundersen og tekst av Trygve Hoff. «Har en drøm» ble også brukt som filmmusikk til filmen *[[Drømmeslottet]]* i 1986. For suksessen med dette albumet ble han kåret til Årets spellemann under Spellemannprisen 1987. 

I 1989 ga han ut bluesalbumet *[[Love Will Make You Do Things You Know Is Wrong]]* som bare ble gitt ut i 3000 eksemplarer, og som regnes som et samleobjekt. Etter denne utgivelsen var han tilbake med sin hese stemme og sine kjærlighetssanger utover 1990-årene. I 1990 ble han tildelt Gammleng-prisen i klassen pop.

## Samarbeid med Albrigtsen
Hoel har samarbeidet med Steinar Albrigtsen gjennom hele sin karriere, og i 1997 ga de to ut sitt første album sammen: *[[Get Together]]*. Høsten 2007 ga han ut albumet *[[På grunn av dæ]]* som var hans første studioalbum på sju år. Høsten 2009 ga Albrigtsen og Hoel ut albumet *[[Two Rivers One Road]]*, som var duoens andre felles utgivelse. 

I 2014 deltok Hoel i NRK-programserien *[[The Hit]]*, hvor kjente artister fremførte sangene til ukjente låtskrivere. Hoel kvalifiserte seg til finalerunden i programmet. Han var også en av deltakerne i NRK-serien *[[Stjernekamp]]* høsten 2014.

## Diskografi
* *[[Ubarbert (album)|Ubarbert]]* (Polydor, 1982)
* *[[Nøkkeldilla Sørensen (album)|Nøkkeldilla Sørensen]]* (Tøff Rekords, 1984) barnemusikal
* *[[Drømmeslottet (album)|Drømmeslottet]]* (1986) filmalbum, med Sissel Kyrkjebø, Hans Inge Fagervik og Trygve Hoff
* *[[Varme ut av is]]* (Polydor, 1987)
* *[[Det ingen andre får]]* (Polydor, 1988)
* *[[Love Will Make You Do Things You Know Is Wrong]]* (Decca, 1989) konsertalbum
* *[[Kjærlighetens teater]]* (Polydor, 1991)
* *[[Leapin' Lizards]]* (EMI, 1993)
* *[[Pictures In a Locket]]* (1994) 
* *[[Æ så mæ tilbake - Jørn Hoels beste]]* (Universal Music, 1995) samlealbum
* *[[Soulsville (album)|Soulsville]]* (Warner, 1996)
* *[[Get Together]]* (Warner, 1997) med Steinar Albrigtsen
* *[[En blå løk]]* (Warner, 2000)
* *[[Jørn Hoels Heteste]]* (Warner, 2006) samlealbum
* *[[På grunn av dæ]]* (Playground 2007)
* *[[Two Rivers One Road]]* (Fairplay Entertainment/Playground, 2009) med Steinar Albrigtsen
* *[[Sanga for hjertet]]* (27. desember 2010)
### Andre låter
* «Hjerte av is» (1995) (på *[[Lekekameratene – Kom ut og lek!]]*, CD mot barnearbeid, utgitt av LO sammen med PolyGram)

## Referanser


## Eksterne lenker
* 
* 
*
Madonas fylke

**Madonas fylke** var en forvaltningsenhet øst i Latvia, omtrent 165 km fra hovedstaden Riga.  Det ble avskaffet i 2009. Det var det nest største fylket i landet. Administrativt sentrum var Madona.
Prototech

**Prototech AS** var tidligere et selskap i CMR-gruppen. Selskapet ble kjøpt av Aker ASA i desember 2021, og endret navn til Clara Venture Labs. 

Selskapet drev med forskning og utvikling, mekanisk engineering, energisystemer og maskinering innen flere bruksområder. Hovedmarkedene var romfart, grønn energi, olje & gass og maritime. Selskapets kontorer lå på Fantoft i Bergen.

I 1988 ble verkstedsdelen av CMI skilt ut i et eget selskap som ble kalt Prototech AS. Samtidig ble en del mekaniske ingeniører med over i det nye selskapet. 

## Eksterne lenker
*  Nettside
Varietet (biologi)

**Varietet** er et begrep som brukes innen den botaniske systematikken for å beskrive avvik fra den opprinnelige plantearten i form og utseende. Andre kategorier brukes også for å beskrive variasjoner innenfor det som regnes som én art. En underart viser mer omfattende variasjon, mens undervarietet viser mindre omfattende variasjon, etterfulgt av form og underform.

I botanisk nomenklatur brukes ofte forkortelser for disse kategoriene. En varietet, for eksempel lappfuru vil skrives *Pinus silvestrus* var. *lapponica*. Som hos andre kategorier (med unntak av arten) er det et rent skjønnsspørsmål hvilken gruppe man velger å kalle varietet.

Hos kulturplanter brukes begrepene *[[sort]]* eller *[[kultivar]]* for å beskrive de mange variasjonene som er oppnådd ved hjelp av bevisst krysning med andre planter innenfor arten. En kultivar er opprinnelig utviklet fra ville planter. Slike variasjoner er et juridisk begrep som beskytter markedsinteressene til dem som har foredlet plantene og svarer til *«Plant variety»* på engelsk.

## Referanser
Park Row Building

**Park Row Building** er den eldste gjenværende skyskraper i New York. Park Row Building var verdens høyeste bygning (119 meter) fra den ble bygget i 1899 og fram til Singer Building sto ferdig i 1908.

## Eksterne lenker
* Tekniske data
Tom Gulbrandsen

**Tom «Bukken» Gulbrandsen** (født 5. mai 1964) er en norsk tidligere fotballspiller som i dag er hovedtrener for Skjetten. Gulbrandsen spilte på midtbanen, og er spesielt kjent for sine langskudd. 

Han begynte sin karriere i moderklubben Geithus Idrettslag og spilte deretter over 300 kamper i toppserien for Mjøndalen og Lillestrøm, og spilte også flere sesonger for Hønefoss i 1. divisjon. Tom Gulbrandsen var i en alder av 41 år kaptein for Mjøndalens 3.divisjonslag som var nær ved å rykke opp sesongen 2005 og tok en ny sesong for bruntrøyene i 2006. Da klarte de opprykk til 2. divisjon. I første del av 2007 spilte han for Mjøndalen i 2. divisjon. Deretter gikk han tilbake til LSK, og spilte ut sesongen for LSKs rekruttlag i 2. divisjon. Han var en periode spillerutvikler i LSK.

I 1996 var Gulbrandsen utlånt fra Lillestrøm til østerrikske SV Ried i perioden 21. oktober til 24. november. Han spilte en kamp fra start og tre som innbytter for Ried.

Gulbrandsen spilte også 17  for Norge.

Kallenavnet «Bukken» ble forært Gulbrandsen av Jan Åge Fjørtoft fordi Gulbrandsen var født og oppvokst på Geithus i Modum kommune.

## Referanser


## Eksterne lenker
* 
* Kanaripedia
Rhinland

**Rhinland** er en historisk region i det vestre Tyskland. Rhinland ligger på begge sider av elven Rhinen, og ligger i dag i de tyske delstatene Rheinland-Pfalz og Nordrhein-Westfalen.

Tidligere var Rhinland den prøyssiske provinsen Rhinland. Den ble opprettet i 1822, som en sammenslåing av to allerede eksisterende prøyssiske provinser, det tidligere hertugdømmet Jülich-Kleve-Berg og storhertugdømmet Niederrhein. Etter første verdenskrig ble Saarland skilt ut av Rhinland og plassert under fransk administrasjon. Samtidig ble deler av Rhinland overtatt av Belgia.

I mellomkrigstiden skulle Rhinland ifølge Versaillestraktaten være en demilitarisert sone. Den 7. mars 1936 ignorerte Hitler traktaten og sendte tyske styrker inn i området.

Det var i 1946, etter andre verdenskrig, at Rhinland fikk dagens administrative inndeling og ble delt mellom Rheinland-Pfalz og Nordrhein-Westfalen.

Rhinlands største byer er Aachen, Köln, Krefeld, Düsseldorf, Duisburg, Essen, Koblenz, og Wuppertal.

## Kilder

* «Rhineland», fra *[[Encyclopædia Britannica]]* (engelsk)
Torgeir Bjarmann

**Torgeir Bjarmann** (født 24. juni 1968) er en norsk tidligere fotballspiller. Bjarmann representerte Lillestrøm SK i hele sin karriere på toppnivå.

Bjarmann var midstopper, men fikk på tross av 15 sesonger i LSK aldri landskamper for Norge. Hans 306 Tippeligakamper var lenge klubbrekord, før den senere ble overtatt av Arild Sundgot. Bjarmann hadde også et kort låneopphold i østerriksk fotball.

Bjarmann la opp etter 2003-sesongen, og jobbet en periode i NRKs fotballmagasin *[[4-4-2 (TV-program)|«4-4-2»]]*.

Han ble ansatt som sportssjef i Lyn i desember 2005, der han var frem til han ble sportslig administrator i LSK i 2009. Den stillingen hadde han frem til 2017.

I april 2020 ble Bjarmann ansatt som sportssjef i Stabæk.

Bjarmann ble juniornorgesmester med Lillestrøm i 1986.

## Karriere som spiller

 Kun seriekamper.

## Referanser


## Eksterne lenker
* 
*
Ventspils fylke

**Ventspils fylke** var en forvaltningsenhet vest i Latvia, med kyst mot Østersjøen. Det ble avskaffet i 2009. Administrativt sentrum var Ventspils med 43.891 innbyggere (2000).
Bauskas fylke

**Bauskas fylke** var en forvaltningsenhet sør i Latvia, i landskapet Zemgale, med grense mot Litauen. Det ble avskaffet i 2009. Administrativt sentrum var Bauska.
Freskomaleri

**Freskomaleri** eller **freske** (fra *al fresco*, italiensk for «på det friske», om veggmaleri: på våt mur, det motsatte *al secco*, på tørr mur) er veggmaleri på nypusset, ennå fuktig murpuss, men benyttes tidvis om alle veggmalerier i all minnelighet. Denne typen maleri utføres vanligvis på våt kalkvegg med jordfarger eller mineralske farger. Fargepigmentene blander seg med vann og blir kjemisk bundet til kalken. Veggen grunnes først med et første lag som blir dekket med et lag av kalk. På dette lages det en skisse i kull og rødbrun kalkfarge. Det er viktig at det ikke blir lagt på mer kalk enn det en regner med å male på en dag. Freskomaleri har vært brukt i mange av kunsthistoriens epoker.

## Eksempler
I bysantinsk kunst foretrakk en fremstillinger i mosaikk, men utover på 1200-tallet ble også freskomaleriet mer brukt. En av grunnene var at det var billigere og at det var mulig å videreutvikle motivene i denne teknikken. Siden dette har fresko vært den foretrukne teknikken innen kirkekunsten.

Freskomalerier var en vanlig malerteknikk i den italienske renessansen på 1500-tallet. Kjente kunstnere som brukte fresko er Rafael og Michelangelo.

Mange freskomalerier fra alle epoker har overlevd til nå. Blandingen av pigment og kalk gir lett blekaktige farger i forhold til det rene pigmentet, men når det først er tørt, vil fargene forbli uendret. ( Enkelte pigmenttyper kan oksidere, men de ble fort erstattet av mer varige). Bilder kan bli ødelagt av fukt som trenger inn fra baksiden av den bemalte veggen, dersom dette foregår ujevnt.

Leonardo da Vinci er kjent for et bilde malt på mur i Milano: «Nattverden». Han foretrakk oljefarger, og dekket muren med en limgrunn før han brukte år på å fullføre bildet. Det er således ikke et ekte freskomaleri. Bildet begynte å flakne allerede i hans levetid, og er forsøksvis restaurert utallige ganger. Det er i dag bare et blekt ekko av hva det en gang var, men besøkes av et stort antall turister årlig. 

## Bilder

Fil:Chola fresco.png|Fresko fra Chola-dynastiet av dansende piker. Brihadisvara-tempelet ca. 1100
Fil:Mari fresco Investiture Zimri Lim 0210.jpg|Fresko fra 1700-tallet f.Kr.: *Innsetting av Zimrilim* oppdaget ved den kongelige palasset i oldtidens  Mari i Syria
Fil:Holy Cross Chapel, frescoes.jpg|Kapellet til det hellige kors i Wawelketedralen i Kraków er dekorert med bysantinske freskoer.
Fil:DomenichinounicornPalFarnese.jpg|En ung kvinne og en enhjørning, Palazzo Farnese av Domenichino (1581–1641)
Fil:Dante Domenico di Michelino Duomo Florence.jpg|Dante i Domenico di Michelinos *[[Den guddommelige komedie]]* i katedralkirken i Firenze

Ved å føre markøren over bildene vises forklaring.

## Se også
* Kalkmaleri
* Veggmaleri

## Referanser


## Eksterne lenker
* 
* «Roman-Style Fresco, Italy, 50 AD», *Museum of Ancient Inventions*
* «Fresco Paintings», teknikker
* Fresco Techniques, teknikker
Ajax (programmering)

**Ajax**, eller *[[Asynkron]] [[JavaScript]] og [[XML]]*, er en webutviklingsteknikk for å lage interaktive nettsider. Tanken er å lage nettsider som føles mer responsive. Dette gjøres ved at klienten utveksler litt og litt data med tjeneren i bakgrunnen, i stedet for å laste hele siden på nytt hver gang brukeren gjør en forandring. Dette skal øke nettsidenes interaktivitet, hastighet og brukskvalitet.

Ajax bruker en kombinasjon av:
* HTML (eller XHTML) og stilark (CSS) for presentasjon.
* DOM (Document Object Model) manipuleres ved hjelp av JavaScript for å dynamisk generere informasjon som blir presentert.
* XMLHttpRequest-objektet for å kommunisere asynkront med en web-tjener.

Ajax er ikke en teknologi i seg selv, men en betegnelse som refererer til en gruppe teknologier.

## Hvordan virker det

HTTP-forespørselen sendes ved hjelp av JavaScript. I de nettleserne som har implementert objektet, initialiserer man et XMLHttpRequest-objekt på følgende måte:
 var Request = new XMLHttpRequest();
I praksis er Ajax noe som gjør at en nettside kan sende og motta informasjon i bakgrunnen samtidig som leseren ser på siden. Dette betyr med andre ord at brukeren ikke trenger å trykke oppdater for at innholdet på siden skal endre seg, men at endringene på tjenersiden kan skje etter hvert som de gjøres på klientsiden. Dette blant annet være nyttig for nyhetsnettsider hvor ferske nyheter kan lastes fortløpende.

## Historie

Ajax er ingen teknologi men et konsept og en samling av flere teknologier. Den har eksistert i flere år, men det er først i de senere år at webutviklerne har sett nytten i denne teknikken. Det var Microsoft med sitt ActiveX-objekt som først startet med XMLHttpRequest. Versjon 5.x og 6.x av Internet Explorer benytter ActiveX til å lage et XMLHttpRequest-objekt mens Internet Explorer 7.0 vil ha dette som et nativt objekt slik som Mozilla-implementasjonen.
I Internet Explorer før versjon 7.0 lages en XMLHttpRequest på følgende måte:
 var Request = new ActiveXObject("Microsoft.XMLHTTP");
Dette gjør imidlertid arbeidet litt mer innviklet for webutviklerne siden objektet lages på forskjellige måter i forskjellige nettlesere. Men det finnes en mengde rammeverk som gjør kryssnettleserproblematikken enklere.

## Nettleserstøtte
Nettlesere som inkluderer støtte for å bruke Ajax-teknologier er:
* Apple Safari (fra og med versjon 1.2)
* Chrome 
* Konqueror
* Microsoft Internet Explorer (fra og med versjon 5.0)
* Mozilla/Mozilla Firefox (fra og med versjon 1.0)
* Netscape 7.1
* Opera (fra og med versjon 7.6)

## Eksterne lenker
### Toolkits
* Atlas , Microsofts AJAX toolkit.
* Dojo Toolkit, AJAX/DHTML toolkit.
* Prototype, open-source framework.
* jQuery, open-source framework.
* scriptaculous, Open Source AJAX.
Dana Carvey

**Dana Thomas Carvey** (født 2. juni 1955) er en amerikansk skuespiller. Han er kjent for sine etterlikninger av blant andre Woody Allen og Johnny Carson.

Carvey er av irsk og italiensk avstamming. Hans mors familie kommer fra Dublin og hans fars familie er fra Roma. I 1983 ble han gift med Paula, som han har sønnene Dex (d. 2023) og Thomas med. Han har tidligere vært gift med Leah.

Carvey var ansatt i *[[Saturday Night Live]]* i mange sesonger, men han er mest kjent som Garth, kameraten til Wayne (spilt av Mike Myers) i filmen *[[Wayne’s World]]*.

## Filmer (utvalg)
* *[[Halloween II]] ([[1981]])
* *This Is Spinal Tap (1984) 
* *[[Wayne's World]]* (1991)
* *[[Wayne's World 2]]* (1993)
* *The Shot* (1996)

## Referanser


## Eksterne lenker
*
Cēsu fylke

**Cēsu fylke** var en forvaltningsenhet midt i Latvia, i landskapet Vidzeme. Det ble avskaffet i 2009. Det var det tredje største fylket i landet. Administrativt sentrum var Cēsis.
Daugavpils fylke

**Daugavpils fylke** var en forvaltningsenhet sør i Latvia, med grense mot Litauen (91,5 km lang) og Belarus (49,5 km lang). Det ble avskaffet i 2009. Administrativt sentrum var Daugavpils med 114.829 innbyggere (2000). Elva Daugava renner gjennom fylket.
Dobeles fylke

**Dobeles fylke** var en forvaltningsenhet vest i Latvia, omtrent 100 km fra hovedstaden Riga, med grense mot Litauen. Det ble avskaffet i 2009. Administrativt sentrum var Dobele.
PS

**PS** og **pS** kan referere til

*Partido Socialista (Portugal), sosialistpartiet i Portugal
*Parti socialiste, sosialistpartiet i Frankrike.
*Parti socialiste (Belgia), sosialistpartiet i Belgia.
*PS (TV-program) (**PS**) et norsk aktualitetsmagasin som gikk på TV2 på 1990-tallet ledet av Anders Magnus.
*PostScript (**PS**) &ndash; et sidebeskrivelsespråk og programmeringsspråk, mye brukt i laserskrivere og grafisk bransje.
*picosievert (**pS**) &ndash; 10−12&nbsp;sievert
**[[Post scriptum]]* (**PS**) &ndash; etterskrift
*PlayStation (**PS**), Sonys første spillkonsoll
*Pedagogstudentene i Utdanningsforbundet (**PS**), studentorganisasjonen til fagforeningen Utdanningsforbundet
Otta (andre betydninger)

**Otta** kan vise til:

* Otta – en by i Sel kommune i Oppland
* Otta (elv) – ei elv i Sel, Vågå, Lom og Skjåk kommune i Oppland
* Otta (Sunndal) – ei elv i Sunndal kommune i Møre og Romsdal
Ajax

**Ajax** kan vise til:

## Iliaden
*Navn på to personer i Homers Iliaden, som også har gitt opphav til senere bruk av navnet:
**Ajax den store, sønn av Telamon
**Ajax den mindre, sønn av Oileus (mytologi)

## Tragedie
*Ajax (Sofokles), gresk tragedie av Sofokles om den mytologiske Ajax den store

## Sport
*Ajax Amsterdam, et nederlandsk fotballag.
*Ajax Cape Town, et sørafrikansk fotballag

## Steder
*Ajax (Ontario), en by i Canada

## Bilmerke
*Ajax (Sveits)
*Ajax (USA)
* Ajax (Frankrike)

## Annet
*Ajax (programmering)
*Forfatteren Andreas Jacobsen, brukte navnet «Ajax» for sine humoristiske betraktninger fra Stavanger 
*HMS «Ajax», flere britiske krigsskip.
* Operasjon Ajax, kuppet i Iran i 1953
* General Dynamics Ajax, beltedrevet panservogn
Nori

**Nori** kan sikte til:
* Nori, en dverg fra J.R.R. Tolkiens bok Hobbiten, en av de 12 dvergene i Thorin Eikenskjold, Bilbo Lommelun og Gandalv Grå. Han kom til Lommekroken sammen med brødrene Dori og Ori, og med Glóin og Óin. Navnet Nori har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
* Nori, tørkede flak av alger i fjærehinneslekta, beslektet med fjærehinne (*Porphyra umbilicalis*). Brukes blant annet til å pakke inn sushi
Ori

**Ori** er en dverg fra J.R.R. Tolkiens bok Hobbiten. Han var en av de 13 dvergene i Thorin Eikenskjold, Bilbo Lommelun og Gandalv Grå. Han kom til Lommekroken sammen med sine brødre, Dori og Nori, og med Glóin og Óin.

Mange år senere reiste Ori med Balin og en tropp dverger til et fatalt forsøk på å vinne tilbake Moria som var okkupert av orker. Balin dør der. Ori og de gjenværende dvergene kommer seg helt til *Mazarbuls kammer*. Ringens brorskap kommer forbi der på veien gjennom Moria, og der oppdager de en bok som tildels er skrevet av Ori.

Navnet Ori har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Radio- og TV-tårnet i Riga

**Radio- og TV-tårnet i Riga** (latvisk: *R&#299;gas radio un telev&#299;zijas tornis*) er den høyeste konstruksjonen i Riga, hovedstaden i Latvia.  Det høyeste punktet når 368,5 meter opp, noe som gjør det til det tredje høyeste tårnet i Europa, og det høyeste i EU.  97 meter opp på tårnet er det en observasjonsplattform, den høyeste i byen, hvor man kan se mesteparten av byen og omlandet.  I godt vær kan man også se Rigabukten.

Tårnet er bygget på en øy kalt Zaķusala i midten av elva Daugava.  Fundamentet til tårnet ligger omtrent 7 meter over havet.  Tårnet er bygget for å tåle sterk vindstyrke opp til orkan med 44 meter pr sekund uten å gi merkbare vibrasjoner.

Det er to heiser i tårnet, en i det nordøstre beinet og en i det sørvestre beinet.  Det tredje beinet inneholder trappene.

Tårnet startet kringkasting i 1986.

## Referanser


## Eksterne lenker
* 
*  Latvian State Radio and Television Centre
*   Teknisk informasjon hos Structurae
Hetsende hunder

**Hetsende hunder** er jakthunder som renner etter byttet/viltet for å nedlegge det. De som jager vilt i åpent lende kalles gjerne **hurtig drivende hunder** og er som regel synonyme med mynder, primitive langbeinte spisshunder (i seksjonene 6, 7 og 8) eller lignende pariahunder. Også noen terriere regnes til gruppen med hetsende hunder, men disse er ikke hurtig drivende. Hetsende hunder jakter med synet som viktigste sans, men kan i varierende grad også benytte lukt og hørsel. Jaktformen kalles hetsjakt og er ulovlig i mange land, blant annet i Norge.

## Hundene

Hetsende hunder er vanligvis enten utpregede sprintere, eller svært hurtige hunder som jakter alene, i par eller i mindre flokker. Mest vanlig er å jakte parvis på småvilt og i flokk på opp mot seks hunder på storvilt. Her er det også rasevise forskjeller.

Slike hunder er stort sett avlet for jakt i åpent, eller tilnærmet åpent, lende. De har en fysiologi og anatomi som gjør dem i stand til å løpe inn viltet og nedlegge det. De er derfor svært hurtige sammenlignet med andre hunder, som normalt aldri vil klare å ta igjen og nedlegge vilt.

Typisk hetsende hunder er mynder, noen primitive spisshunder, pariahhunder og noen terriere, men også andre raser kan benyttes til hetsjakt. I så måte har rhodesian ridgeback vært benyttet til å jakte på storvilt, eksempelvis løve. I tillegg finnes det flere raser som benyttes til å hetse villsvin og ville oksedyr.

## Hetsjakt
Hetsjakt foregår ved at jegeren fører hunden(e) sin(e) fram til de(n) oppnår synskontakt med viltet før de(n) slippes. Hunden(e) sprinter etter viltet for å nedlegge det. Dersom det er flere enn en hund som jakter samarbeider disse gjennom å posisjonere seg på en slik måte at en eller flere kan angripe og nedlegge viltet. Enkelte mynderaser jakter også sammen med tam falk, hauk eller ørn. I slike tilfeller samarbeider hund og fugl, ved at fuglen viser hunden hvor byttet er, mens hunden driver byttet ut fra buskene hvor fuglen ikke ser det.

Vanligvis skal ikke hundene drepe viltet, men kun holde det til jegeren ankommer og kan avlive det. Her er det både rasevise og stedvise forskjeller. F.eks. er det gjerne viktigere ikke å drepe byttet i varme strøk enn kalde, fordi skrotten lettere skades i varmen. Pariahhunder dreper gjerne, fordi de stort sett jakter for egen føde.

Typisk vilt å jakt på med hetsende hunder er f.eks. hjortedyr, gaseller og villsvin eller småvilt som hare, bisam og ørkenvilt. I noen grad benyttes også slike hunder til jakt på andre rovpattedyr, f.eks. ulv og sjakal.

Hetsjakt er ikke tillatt i hverken Norge eller Norden som sådan. Også i de fleste andre vesteuropeiske land er denne jaktformen nå forbudt, selv om det fortsatt drives en del hetsjakt i Storbritannia, Irland, Portugal, Spania og Italia. I Storbritannia er imidlertid hetsjakt (eng. *coursing*) nå forbudt. I noen østeuropeiske land og i enkelte land utenfor Europa, drives det fortsatt noe hetsjakt på vilt.

## Se også
* Drivende hunder
Døden på Oslo S (film)

***Døden på Oslo S*** er et norsk kriminaldrama og ungdomsfilm fra  regissert av Eva Isaksen. Filmen er basert på Ingvar Ambjørnsens bok ''Døden på Oslo S'' fra 1988 og er den første av tre filmer med Pelle og Proffen. Hovedrollene spilles av Håvard Bakke, Tommy Karlsen og Helle Beck Figenschow. 

Kjartan Kristiansen og Atle Karlsen i DumDum Boys samarbeidet om filmmusikken. Hitlåten fra filmen er «Englefjes».

Det er siden kommet to filmer i serien med Pelle og Proffen: *[[Giftige løgner (film)|Giftige løgner]]* (1992) og *[[De blå ulvene (film)|De blå ulvene]]* (1993).

## Handling
«Filla» og Stein er to gutter som bor på guttehjem. Da de blir provosert av bestyreren, raserer de kjøkkenet og stikker av. De treffer Pelle og stjeler pengene hans. Pelle drar på Burger King hvor han treffer Lena, som han blir forelsket i. Hun forsvinner mens Pelle og Proffen er på leting etter Filla og Stein. På letingen etter de tre møter de Oslos bakside gjennom hjemløs ungdom, stoffmisbruk og prostitusjon. Det skal senere vise seg at Lena har problemer, og hva har alt sammen med det faktum at det står «horekunde» sprayet på bakskjermen til bestyreren på guttehjemmet «Håpet»? Og hva slags utpressingsopplegg har Filla og Stein planlagt?

## Rolleliste

## Referanser


## Eksterne lenker
*
Matthew Fox

**Matthew Fox** (født 1966) er en amerikansk skuespiller.

Fox ble først kjent fra TV-serien ''Party of Five'' som vant en Golden Globe for beste drama i 1996. Han har også kjent for flere roller blant annet fra serien *[[Haunted]]* (2002) og for TV-filmen ''Behind the Mask'' (1999). Han er best kjent for rollen som Jack Shepard i TV-serien *[[Lost]]*.

Da han var ett år gammel flyttet familien til en ranch i Wyoming, hvor de drev med hester og dyrket gress til storfefôr.  Matthew spilte amerikansk fotball, noe som gjorde at han fikk stipend på Columbia University, hvor han studerte økonomi. Han fikk jobb i meglingsmiljøet på Wall Street, men fikk også en modelljobb hvor han fikk et par opptredener på TV for sportsprodukter. Etter dette har han drevet med TV-opptredener på heltid. Fox debuterte som filmskaper med *[[Lucky Bugger]]*.

## Eksterne lenker
*
Grad fahrenheit

**Grad fahrenheit** (symbol: **℉**) er en måleenhet for temperatur. Enheten brukes for å uttrykke temperatur på fahrenheitskalaen, og er oppkalt etter den nederlandsk-tysk-polske fysikeren Daniel Gabriel Fahrenheit (1686–1736). Skalaen var i vanlig bruk i engelsktalende land frem til 1960-årene, da de fleste gikk over til celsiusskalaen som del av en omfattende standardisering. Fahrenheit brukes fremdeles i enkelte land som USA og Bahamas. 

På fahrenheitskalaen er frysepunktet for vann 32 ℉ (grader fahrenheit), og kokepunktet for vann er 212 ℉. Dermed er det akkurat 180 grader mellom de to punktene. Det verserer ulike teorier om hvordan Fahrenheit valgte skalaens fikspunkter, og en av dem er at nullpunktet 0 ℉ (&minus;17,8 ℃) er det kaldeste man kan få ved å blande riktige mengder koksalt og knust is, mens 100 °F (37,8 ℃) er like over gjennomsnittlig kroppstemperatur hos mennesker (37 ℃) og kan ha vært Fahrenheits egen kroppstemperatur under intense arbeidsdager.

Minus 40 ℉ tilsvarer &minus;40 ℃, og er det eneste punktet på temperaturskalaen som er lik hos begge.

Antenningspunktet til papir er 451 ℉ (233 ℃). Dette er bakgrunnen for at den amerikanske forfatteren Ray Bradbury kalte en av sine romaner *[[Fahrenheit 451]]*.

## Omregningstabell mellom de forskjellige enhetene
Bombur

**Bombur** er en fet dverg fra J.R.R. Tolkiens bok *[[Hobbiten]]*. Han var en av de 12 dvergene i Thorin Eikenskjold, Bilbo Lommelun og Gandalv Grå i følget som dro til Erebor for å vinne tilbake dvergenes tapte gull som Smaug voktet. Han kom til Lommekroken sammen med sin bror, Bofur, og sin fetter, Bifur, og med Thorin selv.

Stakkars, fete Bombur er alltid den siste til å gjøre alt. Fordi han er så stor at han teller for to, er han den siste som kommer inn i Beorns hus, og den siste til å krysse den forkesede elven i Myrkskog. I tillegg gjør han mange uheldige feil: Han velter over Thorin ved inngangen til Lommekroken, han kommer til Beorns hus lenge før han skal, og han faller i den forheksede elven i Myrkskog (og derfor faller han i søvn). Han velger å bli igjen i den midlertidige leiren deres ved foten av Erebor, fordi han verken stoler på tau eller fjellstier. Senere er han helt nødt til å stole på tauene for å unnslippe dragen Smaugs herjinger.

Bombur sover gjennom mange av de viktige hendelsene i boka. Da han falt inn i elva i Myrkskog, faller han i søvn p.g.a. trolldom i elva som får han til å sove i flere dager. Dette gir de andre en ekstra byrde siden de må bære han mens de gikk videre. Mens han holt vakt ved Erebor, lover Bilbo at han skal holde vakt så Bombur kunne sove (Bilbo brukte denne anledningen til å smugle ut Arkensteinen). Han sov da Bilbo åpnet den tønnen som Bombur var i da de flyktet fra Thranduils fangenskap ned mot Dale, og da Bilbo oppdaget den hemmelige inngangen til Fjellet.

I Ringenes herre, mange år senere, får Frodo Lommelun vite at Bombur er blitt så fet at det må seks dverger til for å løfte ham.

Navnet Bombur har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Sandefjord Fotball

**Sandefjord Fotball** (stiftet 10. september 1998) er en norsk fotballklubb som spiller sine kamper på Jotun Arena i Sandefjord, Vestfold. 

Klubben spiller i Eliteserien 2026 og ble etablert ved en sammenslåing mellom de lokale klubbene Sandefjord Ballklubb og IL Runar i 1998. Lagets beste plassering i Eliteserien er 5.-plass i 2025-sesongen.

Blåhvalane er supporterklubben til fotballklubben Sandefjord Fotball.

## Eliteserien 2026

## Historie

Sandefjord Fotball ble etablert i 1998 etter en sammenslåing av IL Runar og Sandefjord Ballklubb. Klubben rykket raskt opp til 1. divisjon og nådde Eliteserien i 2005 under trener Tor Thodesen. Debutsesongen i toppdivisjonen endte med 9.-plass og cupfinale, men i 2007 fulgte nedrykk. Samme år åpnet klubben sin nye hjemmebane, Komplett.no Arena.

De neste årene vekslet laget mellom opprykk og nedrykk. Under Lars Bohinen rykket Sandefjord opp igjen i 2014, men rykket ned året etter. Trenerne har siden variert, blant annet Magnus Powell, Geir Ludvig Fevang (midlertidig) og Martí Cifuentes, som tok laget tilbake til Eliteserien i 2020.

I 2022 berget Sandefjord plassen i Eliteserien gjennom kvalifisering mot Kongsvinger.

## Nyere historie
:

## Administrasjon

### Trenere

### Trenerhistorie

## Spillerstall
Oppdatert 23. mai 2025.

### Utlånte spillere

## Tidligere spillere
* Samuel Isaksen
* Vadim Demidov
* Jon Midttun Lie
* Jørgen Jalland
* Olav Tuelo Johannesen
* Magne Sturød
* Andreas Augustsson
* Trym Bergman
* Andreas Tegström
* Ole Tobiasen
* Jan Fredrik Bjørntvedt
* Frode Fredriksen
* Thomas Sobotzik
* Adriano Munoz
* Tommy Knarvik
* Fredrik Thorsen
* Peter Skov-Jensen
* Jon André Røyrane
* Gustaf Crona
* Arnar Førsund
* Birger Madsen
* Erik Mjelde
* Samuel Camazzola
* Espen Bugge Pettersen
* Jørn Ove Rønning
* Pål Alexander Kirkevold
* Roger Risholt
* Samir Saric
* Abdoulaye Seck

## Referanser


## Eksterne lenker
*
Chieftain

**FV 4201 Chieftain** var en britisk stridsvogn, som var i bruk i 60- og 1970-årene. Den var en av samtidens mest avanserte stridsvogner. Chieftain var en videreføring av den suksessfulle Centurion-serien. Siden britiske stridsvogner hadde vist seg på flere felter underlegene de tyske stridsvognene under andre verdenskrig satset Storbritannia, i motsetning til Frankrike og Tyskland, på tyngre stridsvogner i etterkrigstiden. Chieftain ble eksportet til flere land, spesielt i Midtøsten.

Den var i bruk frem til den ble erstattet av Challenger i 1980-årene.

## Historie og utvikling

De første prototypene sto klare i 1959, og det første produksjonskjøretøyet sto klart på begynnelsen av 1970-tallet. Produksjonen fortsatte fram til 1978.

## Teknisk

Vognføreren sitter foran i skroget, med vognkommandøren og skytteren på høyre side av tårnet og laderen på venstre side.

Vogna er bestykket med en 120&nbsp;mm Royal Ordnance L11 riflet kanon. Den kan eleveres fra -10° til +20°. Prosjektilet og drivladningen lades separat. Ammunisjonstyper tilgjengelige er APFSDS, APDS, HESH og røyk. En 7,62&nbsp;mm mitraljøse er montert på vognkommandørens luke, med en til montert koaksialt med hovedskytset. I tidlige utgaver var en 12,7&nbsp;mm mitraljøse montert for å skyte prøveskudd for å bestemme rekkevidden. Denne ble erstattet med en laseravstandsmåler i senere utgaver.

Motoren er en Leyland L60, en seksylindret motor med to stempler per sylinder. Den har multifuel-egenskaper, og gir 750 hk ved 2&nbsp;100 omdreininger i minuttet. Motoren og girkassen er montert bak i skroget.

## Varianter

;Mk 1, Mk 1/2, Mk 1/3, Mk 1/4, Mk 2, Mk 3, Mk 3/S, Mk 3/3, Mk 5, Mk 6, Mk 7, Mk 8: Varianter for den britiske hæren.
;Mk 9, Mk 10, Mk 11, Mk 12: Variant for den britiske hæren med forbedret ildledningssystem.
;Shir 1/Khalid: Opprinnelig bestilt av Iran, men etter den iranske revolusjonen ble bestillingen kansellert og vognene ble senere kjøpt av Jordan.
;Chieftain Stillbrew: Variant for den britiske hæren med ekstra pansring på tårnfronten.
;Quayis Al Ardh: Variant for Oman.

## Andre kjøretøyer på Chieftain-chassis

;Chieftain ARV og ARRV: Bergepansere.
;Chieftain AVLB: Brolegger.
;Chieftain AVRE: Ingeniørkjøretøy.

## Eksterne lenker
*
Gisundbrua

**Gisundbrua** er en fritt frambygg-bru på fylkesvei 86 i Senja kommune i Troms. Den krysser Gisundet vest for Finnsnes og forbinder Senja med fastlandet.

Brua ble åpnet 23. juni 1972 av kronprins Harald. Den er  meter lang, med lengste spenn 142,5 meter. Seilingshøyden er 41 meter, og brua har i alt 25 spenn. Den var i sin tid bompengefinansiert, men er for lengst nedbetalt. På enkelte kart er brua feilaktig kalt Trangstraumen bru.

## Se også
*Liste over broer i Norge
*Liste over broer i Norge etter lengde

## Referanser
Malangsgrunnen

**Malangsgrunnen** er en fiskebanke utafor Kvaløya, nord for Senja, i Troms. Den har et dyp på omkring 200 meter.

## Eksterne lenker
* «Eventyret på Malangsgrunnen» , Kyst & fjord
* Værvarsel for Malangsgrunnen , yr.no
Jelgava fylke

**Jelgava fylke** var en forvaltningsenhet nær Latvias hovedstad Riga. Det ble avskaffet i 2009. Administrativt sentrum var Jelgava.
Vannorgel

**Vannorgel** er en betegnelse brukt om pipeorgler fra antikken hvor spilleluftens trykk blir regulert ved hjelp av trykket fra en vannsøyle. Dette prinsippet gav også det greske navnet til de første orgler: *organon hydraulikon* (fra *oganon*: redskap, *hydor*: vann, *aulos*: rørbladsinstrument).

Dette instrumentet var det første tangentinstrumentet man kjenner til. Oppfinnelsen tilskrives Ktesibios som var bosatt i Egypt og levde på 200-tallet f.Kr. Vannorgelet ble et meget populært instrument blant grekerne og senere i Romerriket. Det ble laget i mange typer som varierte i størrelse og antall piper.

## Se også
* Pipeorgel
* Hydraulofon, et annet musikkinstrument som tar i bruk vann.
Eivind Reiten

**Eivind Kristofer Reiten** (født 1953) er en norsk næringslivsleder og tidligere politiker (Sp). Han var statssekretær, fiskeriminister og olje- og energiminister i Willoch- og Syse-regjeringene, senere konsernsjef i Norsk Hydro og styreleder i en rekke større selskaper.

## Liv og virke
Reiten vokste opp i en småbruker- og fiskerfamilie på Otrøya utenfor Molde. Hans far, Kristofer Reiten, var ordfører i daværende Aukra kommune, senere Midsund.

Han er utdannet sosialøkonom fra Universitetet i Oslo.

Han har hatt en rekke politiske verv og var blant annet statssekretær og fiskeriminister for Senterpartiet på midten av 1980-tallet. Han arbeidet deretter en periode i Hydro før han returnerte til politikken som olje- og energiminister i årene 1989–1990. Reiten blir særlig knyttet til energiloven av 1990, som liberaliserte det norske kraftmarkedet, og til de omfattende omstillingene i de statlige virksomhetene Posten Norge og Telenor, hvor Reiten var styreleder.

Han returnerte til Hydro i 1991, hvor han arbeidet i aluminiumsdivisjonen. Reiten ble generaldirektør i Norsk Hydro i 2001. Som generaldirektør i Hydro delte han selskapet i tre. Det som tidligere var gjødseldivisjonen ble til det selvstendige selskapet Yara, den tidligere olje- og gassdivisjonen fusjonerte med Statoil, mens hovedvirksomheten i Hydro er aluminiumsproduksjon. Reiten fratrådte stillingen som generaldirektør 30. mars 2009 og ble etterfulgt av Svein Richard Brandtzæg. Samtidig tiltrådte han som styreleder i industriselskapet Norske Skog.

Aksjonærene i Hydro fikk god avkastning på pengene under Reitens ledelse og han var en populær leder om enn kritisert for sin høye lønn.

Reiten var fra 1. til 4. oktober 2007 styreleder for oljeselskapet Statoil. Han gikk av etter mistanker om at Saga Petroleum, som ble fusjonert inn i Hydro i 1999, hadde vært involvert i korrupsjon i Libya på begynnelsen av tiåret. Hydro hadde ikke rapportert om denne hendelsen under fusjonsforhandlingene med Statoil, som umiddelbart satte igang undersøkelser da det fikk rede på forholdet. 

Reiten er gift og har to barn.

## Referanser




## Eksterne lenker
* 
*
Roman Hoffstetter

**Roman Hoffstetter** (født 1742, død 1815) var komponist og benektinermunk i klosteret i Amorbach. Han skrev klassisk musikk, og var en stor beundrer av den berømte komponisten Joseph Haydn, nesten på grensen til plagiering. Hans komposisjon seks strykekvartetter, var tidligere tilskrevet Haydn. Denne feilen ble funnet og forklart av forfatterne H.C. Robbins Landon og Alan Tyson.

Den mest kjente kvartetten av disse er «Serenadekvartett».

## Referanser
Krāslavas fylke

**Krāslavas fylke** var en forvaltningsenhet sørøst i Latvia, i landskapet Latgale. Det ble avskaffet i 2009. Administrativt sentrum var Krāslava med 11.405 innbyggere.
Saldus fylke

**Saldus fylke** var en forvaltningsenhet sørvest i Latvia, med grense mot Litauen. Det ble avskaffet i 2009. Administrativt sentrum var Saldus.
Heinrich Adam

**Heinrich Adam** (1787–1862) var en tysk kunstmaler. 

Til tross for at han er bror av Albrecht Adam, er ikke hans arbeider spesielt godt kjent. Han konsentrerte seg for det meste landskapsmalerier. Han laget også noen skisser og litografier.

## Referanser


## Eksterne lenker
*
Ven

**Ven** (dansk: *Hven*, tidligere også *Hveen*) er en svensk øy i Øresund mellom Sjælland og Skåne. 

Den har 371 innbyggere og et areal på 7,5 km². Administrativt ligger øya under Landskrona kommune, i det meste av dansketiden var den underlagt Sjælland. Det finnes tre mindre bebyggelser: Bäckviken, Norreborg og Kyrkbacken.

Øya er mest kjent for astronomen Tycho Brahe, som fikk øya som len av kong Frederik II. Her bygget han sitt slott (Uranienborg) og sitt stjerneobservatorium (Stjerneborg) i siste halvdel av 1500-tallet, hvor han blant annet virket sammen med søsteren Sophie Brahe, og mottok verdens ledende astronomer, helt til kong Christian IV forviste ham. 

Det finnes lite igjen av observatoriene, men den nedlagte Allehelgenskirken er blitt omdannet til Tycho Brahemuseum, og nede i ruinene av Stjerneborg kan man oppleve et multimedishow som forsøker å gi et tidsbilde av den berømte astronoms tid. 

Andre severdigheter er Skt. Ibbs kirke, restene av Tycho Brahes papirmølle samt spritdistilleriet i Backafallsbyn. Det er ferjeforbindelse til Landskrona, Helsingborg og København.   

Historisk har øya vært dansk, men ble svensk ved freden i Roskilde i 1658, en avståelse som ble bekreftet ved fredsslutningen i København i 1660.

## Referanser


## Eksterne lenker
* 
* Hven på sydsverige.dk
* Tycho Brahemuseet på Hven
* Landskrona.se og Ven
Preiļu fylke

**Preiļu fylke** var en forvaltningsenhet øst i Latvia. Det ble avskaffet i 2009. Fylket dekket 3,2% av Latvia og var et av de minste fylkene.
2. egyptiske dynasti

**Andre egyptiske dynasti** er betegnelsen på faraoene som hersket i oldtidens Egypt fra omkring 2890 f.Kr. og til rundt 2686 f.Kr., det vil si til slutten av tidlig dynastisk tid. Andre dynasti er det siste av to herskerdynastier i den egyptiske arkaiske periode da sentrum for makten var plassert i Thinis. Bortsett fra tiden til dynastiets siste hersker Khasekhemwy er dette mest uklare perioden i oldtidens Egypts historie.

Selv om bevis fra arkeologiske undersøkelser av tidsepoken er meget knappe, sett i kontrast til data fra første og tredje dynasti, er det indikasjoner av betydningsfulle institusjonelle og økonomiske utviklinger i andre dynasti.

## Monarker
Lite er kjent om dette dynastiet, selv flere av faraoenes navn er usikre. For de første fem faraoer er kildene rimelig enige. Kjente herskere er som følgende:

Identiteten til de neste to eller tre herskerne er uklare og usikre: vi kan ha begge Horus-navnene eller *Nebty* (i betydningen *to fruer*)-navnene *og* deres fødenavn for disse herskerne; de kan også være helt og holdent forskjellige enkeltpersoner; eller de kan være legendariske navn. Til venstre er de herskere som de fleste egyptologer plasserer her; til høyre er navnene som til sist kommer fra Manethos *Aegyptica*:

Med den siste hersker, er det igjen enighet:

Selv om Manetho hevder at hovedstaden var Thinis, den samme som under første dynasti, ble minst de første tre faraoene gravlagt i Saqqara, noe som antyder at maktens senter hadde flyttet til Memfis. Videre enn dette kan lite bli sagt om hendelsene i denne perioden; de årlige nedtegnelsene på Palermosteinen har kun overlevd for slutten av styret til Nebra og for deler av den til Nynetjer. En viktig hendelse som muligens skjedde under styret til Khasekhemwy: mange egyptologer har lest hans navn («De to makter har oppstått») som et minne om foreningen av Øvre og Nedre Egypt under ham.

## Referanser


## Litteratur
* Björkman, Gun (1981): *De gamla egyptierna*, Stockholm: Natur och kultur
* Romer, John ([2012] 2013): *A History of Ancient Egypt*. London, Penguin Books. ISBN 978-1-8-4614377-9. 
* Shaw, Ian, red. (2000): *The Oxford History of Ancient Egypt*. Oxford University Press. ISBN 0-19-815034-2
Valkas fylke

**Valka fylke** var en forvaltningsenhet nord i Latvia, med grense mot Estland. Det ble avskaffet i 2009. Administrativt sentrum var Valka.
Bjarni Benediktsson (1908–1970)

**Bjarni Benediktsson** (1908–1970) var en islandsk jurist og politiker (Sjálfstæðisflokkurinn) Han var Islands statsminister fra 14. november 1963 til 10. juli 1970.  

I perioden 1932 til 1940 underviste han ved Reykjavik universitet. Han var ordfører i Reykjavík i perioden 1940&ndash;1947. Fra 1942 var han medlem av Alltinget og minister i alle regjeringer Selvstendighetspartiet hadde vært del av siden 1947. Benediktsson var utenriksminister i 1949 da Island deltok i grunnleggelsen av NATO. Han var også leder av sitt parti fra 1961 frem til sin død.

Benediktsson var islandsk delegat ved generalforsamlingen i FN fra 1946. Der ble han populær i hjemlandet da han meget engasjert gikk i mot et amerikansk forslag om å innlemme Island i USA.

Bendediktsson omkom under en brann i sitt hjem, sammen med sin kone og et barnebarn.

## Referanser
Latvias fylker

Latvia hadde inntil 2009 26 fylker og syv byer med særskilt status. Kommunalreformen i 2009 avskaffet fylkene og opprettet 110 kommuner og ni bykommuner.

#Aizkraukles fylke
#Alūksnes fylke
#Balvu fylke
#Bauskas fylke
#Cēsu fylke
#Daugavpils fylke
#Daugavpils
#Dobeles fylke
#Gulbenes fylke
#Jēkabpils fylke
#Jelgava fylke
#Jelgava
#Jūrmala
#Krāslavas fylke
#Kuldīgas fylke
#Liepājas fylke
#Liepāja
#Limbažu fylke
#Ludzas fylke
#Madonas fylke
#Ogres fylke
#Preiļu fylke
#Rēzekne fylke
#Rēzekne
#Riga fylke
#Riga
#Saldus fylke
#Talsu fylke
#Tukuma fylke
#Valkas fylke
#Valmieras fylke
#Ventspils fylke
#Ventspils

## Se også
* Liste over byer i Latvia

## Referanser
Ludzas fylke

**Ludzas fylke** var en forvaltningsenhet helt øst i Latvia, i landskapet Latgale. Det ble avskaffet i 2009. Det grenset mot Russland. Administrativt sentrum var Ludza. Fylket dekket 3,84% av Latvia.
Homla

**Homla** er en smålakselv i Hommelvik, Malvik kommune i Trøndelag. Elven starter i Foldsjøen og renner ut i Trondheimsfjorden ved Hommelvik. Tidligere ble den brukt til tømmerfløting, og store deler av elven eies i dag av Meraker Brug.

Elven er i dag kjent som en smålakselv med gode forekomster av både sjøørret og laks. Fiskerettigheter selges av Malvik Jeger og fiskerforening samt Elveeierlaget. Utsalgssted er bensinstasjonene i Hommelvik.

Vassdraget ble i 2005 vernet mot kraftutbygging gjennom Supplering av Verneplan for vassdrag.

## Fangstrapporter
### 2004
* Total fangst: 54 kg.
* Laks: 52 kg med snittvekt på 1 kg.
* Sjøørret/sjørøye: 2 kg med snittvekt på 2 kg.

### 2003
* Total fangst: 144 kg. 
* Laks: 144 kg med snittvekt på 1,5 kg. 
* Sjøørret/sjørøye: 0 kg med snittvekt på 0,0 kg. 

### 2002
* Total fangst: 51 kg.
* Laks: 51 kg med snittvekt på 1,7 kg. 
* Sjøørret/sjørøye: 0 kg med snittvekt på 0,0 kg.

### 2001
* Total fangst: 726,9 kg.
* Laks: 720 kg med snittvekt på 1,6 kg
* Sjøørret/sjørøye: 6,9 kg med snittvekt på 1 kg.

## Referanser
Maurvepser

* Mutillinae
* Myrmillinae
* Myrmosinae
* Pseudophotopsidinae
* Rhopalomutillinae
* Sphaeropthalminae
* Ticoplinae

**Maurvepsene** (Mutillidae) er en familie insekter i ordenen vepser. Familien regnes med til overfamilien Vespoidea sammen med blant andre stikkvepser og maur. Det er en artsrik gruppe med rundt 4300 kjente arter fordelt på over 200 slekter, de fleste tropiske. I Europa er det funnet drøyt 150 arter, 3 i Norge.

## Utseende
Små til middelsstore, tettbygde, tett fløyelsaktig hårete, gjerne maurlignende vepser, ofte ganske fargerike i rødt, gult og svart. Hunnene er vingeløse, hannene har vinger. Hodet er nokså stort og avrundet, med små fasettøyne. Antennene er trådformede og forholdsvis korte. Beina er nokså korte og kraftige. Bakkroppen er stor og mer eller mindre pæreformet, mellom forkropp og bakkropp er det en markert innsnevring ("vepsetalje") men ingen tynn stilk (*petiolus*). Hunnens giftbrodd stikker gjerne litt ut fra bakkroppsspissen.

## Levevis
Hunnen har ikke vinger og kryper rundt på bakken og kan ha en viss likhet med en arbeidsmaur. Hun har brodd og stikket kan være meget vondt, men navnet "cow-killer" som brukes på noen nordamerikanske arter er trolig noe overdrevet. Hannen har derimot vinger, men mangler brodd. De fleste artene er nattaktive, men man kan også finne dem på blomster om dagen. Hannene kan være mye større enn hunnene, av og til flyr hannen under paringen med hunnen hengende bak seg.

Maurvepser gjennomgår en fullstendig forvandling, med et puppestadium. Maurvepsene legger ofte egg i bol av bier og sosiale vepser, der maurvepslarvene lever som parasitter på larvene i bolet. Hunnene har en svært hard og kraftig pansret kropp som verner dem mot bienes stikk. Larvene spiser seg inn i vertslarvene og lever der, vertslarven dør tilslutt som følge av angrepet. Maurvepslarvene forpupper seg i hylsteret til vertslarven og utvikler seg ferdig der.

Maurvepsene er mest artsrike i varme og tørre områder. De tre norske artene er *[[Mutilla europaea]]*, *[[Smicromyrne rufipes]]* og *[[Myrmosa atra]]*.

## Systematisk inndeling

* Ordenen vepser (vepser, humler, bier og maur) Hymenoptera
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien **maurvepser**, Mutillidae
****** Underfamilien Ephutinae – ikke i Europa
****** Underfamilien Kudakrumiinae – ikke i Europa
****** Underfamilien Mutillinae – 86 arter i Europa, 2 i Norge
****** Underfamilien Myrmillinae – 24 arter i Europa
****** Underfamilien Myrmosinae – 15 arter i Europa, 1 i Norge
****** Underfamilien Pseudophotopsidinae – 4 arter i Europa
****** Underfamilien Rhopalomutillinae – ikke i Europa
****** Underfamilien Sphaeropthalminae (inkludert Dasylabrinae) – 20 arter i Europa
****** Underfamilien Ticoplinae – 4 arter i Europa

## Referanser


## Kilder
* Fauna Europaea, utbredelsesdatabase over europeiske dyr: http://www.faunaeur.org 

## Eksterne lenker
* 
* Norsk Entomologisk forening – for deg som vil lære mer om insekter.